[{"text_idx": "#000000", "text": "Golygwyd gan: Dylan Foster Evans"}, {"text_idx": "#000002", "text": "Yr oedd Rhys Goch Eryri o Nanmor ger Beddgelert yn un o feirdd pwysicaf Cymru yn ystod y blynyddoedd wedi methiant gwrthryfel Glyndw\u0302r. Bu un o\u2019i hynafiaid yn teithio ar gyfandir Ewrop yn aelod o lys y brenin Edward I, a chrwydrodd Rhys Goch yntau o Fo\u0302n i Went gan ymweld a\u0302 chanolfannau nawdd ymhlith y pwysicaf yn hanes barddoniaeth Gymraeg, megis y Penrhyn, Llandyga\u0301i a Rhaglan. Canai ar drothwy oes aur Beirdd yr Uchelwyr, ac y mae ei farddoniaeth yn ddrych i\u2019r cymhlethdodau diwylliannol a gwleidyddol a nodweddai Gymru ar ddechrau\u2019r bymthegfed ganrif. Y mae ei ymateb i gerddi gan Lywelyn ab y Moel a Sio\u0302n Cent o bwysigrwydd sylfaenol wrth olrhain syniadaeth ei oes am darddiad a diben barddoniaeth Gymraeg. Nid oedd ychwaith yn brin o synnwyr digrifwch, a dengys ei waith ei barodrwydd i chwerthin am ei ben ei hun yn ogystal a\u0302 dychanu eraill. Er mai cymharol fychan yw maint ei gynnyrch, dyma fardd sy\u2019n dangos cyfoeth amrywiol y cyfnod ar ei orau."}, {"text_idx": "#000005", "text": "Gwaith Gruffudd ap Maredudd I"}]